CELEX: 32021D0944
Language: hr
Date: 2021-06-03 00:00:00
Title: Provedbena odluka Komisije (EU) 2021/944 оd 3. lipnja 2021. o produljenju razdoblja prikupljanja izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (priopćeno pod brojem dokumenta C(2021) 3879) (Vjerodostojan je samo tekst na engleskom jeziku)

14.6.2021   
               
               
                  HR
               
               
                  Službeni list Europske unije
               
               
                  L 210/45
               
            
         PROVEDBENA ODLUKA KOMISIJE (EU) 2021/944
         оd 3. lipnja 2021.
         o produljenju razdoblja prikupljanja izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća
         
            
               (priopćeno pod brojem dokumenta C(2021) 3879)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2020/1042 Europskog parlamenta i Vijeća od 15. srpnja 2020. o utvrđivanju privremenih mjera koje se odnose na rokove za faze prikupljanja, provjere i ispitivanja predviđene u Uredbi (EU) 2019/788 o europskoj građanskoj inicijativi s obzirom na izbijanje bolesti COVID-19 (1), a posebno njezin članak 2. stavak 2.,
         nakon savjetovanja s Odborom za europsku građansku inicijativu osnovanim na temelju članka 22. Uredbe (EU) 2019/788 Europskog parlamenta i Vijeća (2),
         budući da:
         
                     (1)
                  
                  
                     Uredbom (EU) 2020/1042 utvrđuju se privremene mjere za europske građanske inicijative radi prevladavanja poteškoća s kojima su se organizatori građanskih inicijativa, nacionalne uprave i institucije Unije suočili kad je Svjetska zdravstvena organizacija u ožujku 2020. objavila da je epidemija bolesti COVID-19 postala globalna pandemija. U mjesecima nakon te objave države članice donijele su restriktivne mjere za borbu protiv te javnozdravstvene krize. Zbog toga je u gotovo svim državama članicama došlo do zastoja u javnom životu. Uredbom (EU) 2020/1042 stoga su produljeni određeni rokovi utvrđeni u Uredbi (EU) 2019/788.
                  
               
                     (2)
                  
                  
                     U skladu s Uredbom (EU) 2020/1042 Komisija je ovlaštena da u određenim okolnostima dodatno produlji razdoblja prikupljanja za tri mjeseca. Uvjeti za dodatno produljenje slični su uvjetima na temelju kojih je odobreno početno produljenje nakon izbijanja pandemije bolesti COVID-19 u ožujku 2020., a to je da najmanje četvrtina država članica ili određeni broj država članica koje čine više od 35 % stanovništva Unije primjenjuje mjere kojima se odgovara na pandemiju bolesti COVID-19 koje znatno ograničavaju mogućnosti organizatora da prikupljaju izjave o potpori u papirnatom obliku i da obavješćuju javnost o svojim inicijativama koje su u tijeku.
                  
               
                     (3)
                  
                  
                     Od donošenja Uredbe (EU) 2020/1042 u srpnju 2020. Komisija pomno prati stanje u državama članicama.
                  
               
                     (4)
                  
                  
                     Nakon što je ocijenila da su ispunjeni uvjeti za odobrenje navedenog produljenja u skladu s Uredbom (EU) 2020/1042, Komisija je 17. prosinca 2020. (3) i 19. veljače 2021. (4) odobrila dodatna tromjesečna produljenja za inicijative za koje je bilo u tijeku prikupljanje izjava o potpori. Razmjerna produljenja odobrena su za inicijative za koje je prikupljanje započelo tijekom razdobljâ produljenja.
                  
               
                     (5)
                  
                  
                     Od 1. veljače 2021. situacija nastala zbog pandemije bolesti COVID-19 u nekoliko se država članica nije znatno promijenila. Do kraja travnja 2021. u brojnim su državama članicama još bile na snazi mjere kojima se ograničava slobodno kretanje građana na njihovu državnom području kako bi se zaustavio ili usporio prijenos bolesti COVID-19. Sedam država članica izvijestilo je 19. travnja da primjenjuje nacionalne mjere ograničenja kretanja kojima se zabranjuje ili znatno ograničava slobodno kretanje građana na njihovu državnom području, dok je 12 država članica izvijestilo o primjeni lokalnih mjera ograničenja kretanja. Uz te se mjere ograničenja kretanja primjenjuju dodatne mjere sa sličnim ograničavajućim učinkom na javni život na njihovu državnom području ili barem u velikim dijelovima tog područja, uključujući ograničenje dostupnosti javnih prostora, zatvaranje ili ograničenje rada trgovina, restorana i barova, strogo ograničenje broja sudionika javnih i privatnih okupljanja i sastanaka te uvođenje policijskog sata. Kombinacija tih mjera znatno utječe na mogućnosti organizatora da prikupljaju izjave o potpori u papirnatom obliku i obavješćuju javnost o svojim inicijativama koje su u tijeku. Na temelju zasad dostupnih informacija te će mjere ili mjere sa sličnim učinkom vjerojatno ostati na snazi najmanje tri mjeseca.
                  
               
                     (6)
                  
                  
                     Mjere su na snazi u najmanje četvrtini država članica, koje čine više od 35 % stanovništva Unije.
                  
               
                     (7)
                  
                  
                     Stoga se može zaključiti da su uvjeti za odobravanje produljenja razdoblja prikupljanja ispunjeni za pet inicijativa za koje je razdoblje prikupljanja bilo u tijeku 1. svibnja 2021. Za njih bi razdoblje prikupljanja stoga trebalo produljiti za tri mjeseca.
                  
               
                     (8)
                  
                  
                     Komisija je 19. veljače 2021. odobrila produljenje za 14 inicijativa. Za devet inicijativa dodatno produljenje nije moguće jer je već iskorišteno maksimalno produljenje od 12 mjeseci.
                  
               
                     (9)
                  
                  
                     Za inicijative za koje je razdoblje prikupljanja započelo u razdoblju od 1. svibnja 2021. do datuma donošenja ove Odluke razdoblje prikupljanja trebalo bi produljiti do 1. kolovoza 2022.,
                  
               DONIJELA JE OVU ODLUKU:
         
            Članak 1.
            
               1.   Ako je prikupljanje izjava o potpori za europsku građansku inicijativu („inicijativa”) bilo u tijeku 1. svibnja 2021., maksimalno razdoblje prikupljanja za tu inicijativu produljuje se za tri mjeseca.
            
            
               2.   Ako je prikupljanje izjava o potpori za inicijativu započelo u razdoblju od 1. svibnja 2021. do datuma donošenja ove Odluke, maksimalno razdoblje prikupljanja za tu inicijativu produljuje se do 1. kolovoza 2022.
            
         
         
            Članak 2.
            Novi datumi završetka razdoblja prikupljanja za sljedeće su inicijative kako slijedi:
            
                        —
                     
                     
                        za inicijativu pod nazivom „BIRAČI BEZ GRANICA, puna politička prava za građane EU-a”: 11. lipnja 2022.,
                     
                  
                        —
                     
                     
                        za inicijativu pod nazivom „Uvođenje bezuvjetnog osnovnog prihoda u cijelom EU-u”: 25. lipnja 2022.,
                     
                  
                        —
                     
                     
                        za inicijativu pod nazivom „Sloboda dijeljenja”: 1. kolovoza 2022.,
                     
                  
                        —
                     
                     
                        za inicijativu pod nazivom „Pravo na liječenje”: 1. kolovoza 2022.,
                     
                  
                        —
                     
                     
                        za inicijativu pod nazivom „Inicijativa civilnog društva za zabranu masovnog biometrijskog nadzora”: 1. kolovoza 2022.,
                     
                  
                        —
                     
                     
                        za inicijativu pod nazivom „Zeleni krovovi” (Green Garden Roof Tops): 1. kolovoza 2022.
                     
                  
         
            Članak 3.
            Ova je Odluka upućena:
            
                        —
                     
                     
                        skupini organizatora inicijative pod nazivom „BIRAČI BEZ GRANICA, puna politička prava za građane EU-a”,
                     
                  
                        —
                     
                     
                        skupini organizatora inicijative pod nazivom „Uvođenje bezuvjetnog osnovnog prihoda u cijelom EU-u”,
                     
                  
                        —
                     
                     
                        skupini organizatora inicijative pod nazivom „Sloboda dijeljenja”,
                     
                  
                        —
                     
                     
                        skupini organizatora inicijative pod nazivom „Pravo na liječenje”,
                     
                  
                        —
                     
                     
                        skupini organizatora inicijative pod nazivom „Inicijativa civilnog društva za zabranu masovnog biometrijskog nadzora”,
                     
                  
                        —
                     
                     
                        skupini organizatora inicijative pod nazivom „Zeleni krovovi” (Green Garden Roof Tops).
                     
                  
         
            Sastavljeno u Bruxellesu 3. lipnja 2021.
            
               
                  Za Komisiju
               
               Věra JOUROVÁ
               
                  Potpredsjednica
               
            
         
         
            (1)  SL L 231, 17.7.2020., str. 7.
         
         
            (2)  Uredba (EU) 2019/788 Europskog parlamenta i Vijeća od 17. travnja 2019. o europskoj građanskoj inicijativi (SL L 130, 17.5.2019., str. 55.).
         
            (3)  Provedbena odluka Komisije (EU) 2020/2200 оd 17. prosinca 2020. o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (SL L 434, 23.12.2020., str. 56).
         
            (4)  Provedbena odluka Komisije (EU) 2021/360 оd 19. veljače 2021. o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (SL L 69, 26.2.2021., str. 9.).